Ліст Пётры Крачэўскага да Вацлава Ластоўскага (24 траўня 1920)
Глыбокапаважаны Вацлаве!

Ліст Ваш атрымаў і ім зусім здаволены. Не гледзючы на чорт ведае колькі курьераў і папераў, якіе пісаў Езавітаў, я абсалютна нічога ня ведаў, што робіцца у Рыдзе. Ваш ліст проста і ясна усе сказаў.

Дай Божэ каб нашы надзеі хутко споўнілісь — думаю усе ж такі, што без грошэй мы не застанемся, хаця і надта цяжка іх даставаць у такі трудны мамэнт як цяперь, калі усе чакаюць чагось і баяцца прыступаць да реальнай працы.

На Маску трэба добра налегчы. Беларусь павінна стаць спасіцельніцай і Расеі і Еуропы.

Тут я ужо накруціў добра, што без Беларусі, німа і Расеі, акром таго у тарговых зносінах Маскоўшчына нічога ні дасьць, бо яна прывозіла столькі і нічога не вывозіла — мы ж зараз, калі будзе парадак, атрымаўшы ад Германіі машыны і удабрэньне, можэм даць карысць. Усе з гэтым згаджаюцца.

Будзьце здаровы

З пашанай да Вас ПКрэчэўскі

Зноскі

Лісты Пётры Крачэўскага
Лісты да Вацлава Ластоўскага
Лісты 1920 года
Лісты, напісаныя ў Берліне‎
Беларуская Народная Рэспубліка